Jo Nesbø

**Jo Nesbø** (født 1960) er en norsk musiker, forfatter, siviløkonom og tidligere fotballspiller. Han er utdannet siviløkonom og finansanalytiker fra Norges handelshøyskole og har arbeidet både som aksjemegler og journalist, i tillegg til å være vokalist og låtskriver i popgruppa Di Derre. Nesbøs bøker er utgitt på mer enn 50 språk og har solgt over 60 millioner eksemplarer.

## Oppvekst
Jo Nesbø ble født i Oslo 29. mars 1960 og hovedsakelig oppvokst i Molde etter at de flyttet dit da han var åtte år gammel. Han ble døpt Jon Nesbø. Foreldrene ville døpe ham Jo, men presten mente at Jo ikke var et ordentlig fornavn. Han ble derfor oppkalt etter sin oldefar Jon, men byttet fornavn til Jo da han fylte 16.

Jo Nesbøs mor var bibliotekar, og han fattet tidlig interesse for litteratur. 15 år gammel fikk han vite av faren at han hadde meldt seg til tjeneste som frontkjemper på østfronten under andre verdenskrig. Kunnskapen om farens landssvik har ifølge Nesbø bidratt til å forme ham og hans vurdering av valg andre mennesker gjør.

Da han var 17 år debuterte han for Molde Fotballklubb. Med Bernt Roald som trener vant de mot Os i Norway Cup-finalen i 1978 (banens beste og gullstøvel), og på høsten scoret han to viktige mål mot Rosenborg da de gikk til finalen i junior-NM. Nesbø scoret sammen med Tor Gunnar Hagbø da de vant finalen mot  med 2-1. Etter en tid røk korsbåndene i begge knærne, og Nesbø ble tvunget til å avslutte fotballkarrieren.

Nesbø avtjente sin militærtjeneste i Nord-Norge. Han glemte alt om de tidligere popambisjonene han hadde fått da han spilte i et kjellerband i Nord-Norge, kalt I De Tusen Hjem, helt til han hørte en ung jazzbassist spille. Dagen etter hadde de to startet bandet Di Derre, ett år senere hadde de begynt å turnere, og to år senere hadde de platekontrakt. Samtidig tviholdt Nesbø på jobben som aksjemegler, og etter et år med jobbing på dagtid og spilling om kvelden hadde han fått nok. Han tok seg permisjon i et halvt år og satte seg på flyet til Australia. Kort tid før hadde en forlagsansatt spurt Nesbø om han ikke kunne tenke seg å skrive bok, og i løpet av den tretti timer lange flyturen til Australia hadde han klekket ut plottet til romanen *[[Flaggermusmannen (bok)|Flaggermusmannen]],* og manus ble skrevet på den fem ukers ferien.

## Forfatterskap
Manuset til *Flaggermusmannen* ble sendt til Aschehoug forlag under pseudonym, Kim Erik Lokker, for å forhindre at Nesbøs allerede relativt kjente navn skulle telle med i vurderingen. Forlaget valgte å utgi boka, og høsten 1997 var den i handelen. Boka ble en suksess og ble blant annet tildelt Rivertonprisen for beste norske kriminalroman og Glassnøkkelen for beste skandinaviske kriminalroman.
Nesbøs *Rødstrupe* fikk Bokhandlerprisen i 2000. Den engelske oversettelsen *The Redbreast* ble nominert til britiske Crime Writers' Associations The International Dagger 2007 for beste oversatte kriminalroman utgitt i et engelsktalende land i 2006.

Nesbøs sjuende roman *[[Snømannen]]* solgte i 2007 160&nbsp;000 eksemplarer allerede første uke etter utgivelsen. Boka var den til da raskest selgende norske roman noensinne. Han har også skrevet en barnebokserie om Doktor Proktor. Den første boka i denne serien kom i 2007 med tittelen Doktor Proktors prompepulver. Nesbø har solgt halvannen million bøker i Norge (per 12. september 2008) og er oversatt til nærmere 50 språk.  I 2009 ble Nesbø publikumsvinneren av Dagbladets krimkåring med tre av sine bøker på topp. I juni i 2013 kom neste bok med Harry Hole i hovedrollen i boken *Politi*, den tiende i rekken. I 2017 kom bok nummer elleve, *[[Tørst (bok)|Tørst]]*, og i 2019 bok nummer tolv, *[[Kniv (bok)|Kniv]]*, om Harry Hole. For *Kniv* fikk Nesbø Rivertonprisen igjen, 22 år etter første gang.

Boka *Kongeriket* var i 2024 den tredje mest solgte boka i Norge ifølge Bokhandlerforeningens bestselgerliste. og *Blodmåne* var i 2022 den nest mestselgende boka i Norge. *Kongeriket* var i 2020 den tredje mest solgte boka i Norge. *Kniv* var i 2019 den nest mestselgende boka i Norge.

Ifølge avisen *Aftenposten* har Jo Nesbø fått sine bøker oversatt til 51 språk, og solgt over 60 millioner eksemplarer på verdensbasis.

## Filmatisering
Jo Nesbø ønsket i utgangspunktet ikke filmatisering av Harry Hole-bøkene før serien er ferdig, men fortalte media at han har gått med på filmatisering av *Snømannen*. Det var opprinnelig Martin Scorsese som skulle ha regien, men dette ble senere endret til Tomas Alfredson. Filmen ''Snømannen'' hadde premiere i oktober 2017.

Arbeidet med å filmatisere *[[Hodejegerne (roman)|Hodejegerne]]* begynte i 2010. Bokas rettigheter (og dermed inntekter) er donert til Harry Hole-stiftelsen, som arbeider for å gi barn i utviklingsland grunnleggende lese- og skriveferdigheter. Filmen *[[Hodejegerne (film)|Hodejegerne]]* hadde premiere 26. august 2011, med Aksel Hennie i hovedrollen. 

Det er laget to filmer av bøkene om Doktor Proktor: *[[Doktor Proktors prompepulver (film)|Doktor Proktors prompepulver]]* (2014) og *[[Doktor Proktors tidsbadekar (film)|Doktor Proktors tidsbadekar]]* (2015). Begge ble regissert av Arild Fröhlich.

## Æresdoktor
I 2023 ble Nesbø utnevnt til æresdoktor av Universitetet i Vest-Attika i Athen. Dette er på grunn av hans store litterære produksjon og hans bidrag til leseglede for alle aldersgrupper gjennom tjuefem år. Universitetet er det tredje største i Hellas og mener Nesbø forholder seg til tradisjonelle verdier i dagens samfunn og hvordan teknologiske endringer påvirker kriminaliteten.

## Diskografi
* *[[Karusellmusikk]]* (2001)
;Singler
* *Håp* (2001)
* *Årner sæ* (2015), med Ravi
* *Middels deppa millionær* (2021)
### Di Derre

* *[[Den Derre med Di Derre]]* (1993)
* *[[Jenter & Sånn]]* (1994)
* *[[Gym (album)|Gym]]* (1996)
* *[[Slå meg på! (Popmusikk)]]* (1998)
* *[[Di beste med Di Derre]]* (2006)
* *[[Historien om et band]]* (2013)
* *[[Høyenhall (album)|Høyenhall]]* (2018)
;Singler/EP-er
* *Børs cafe/Stein i skoa* (1992)
* *90-meters bakken/Vampyren* (1992)
* *75 (93-høstversjon)* (1993)
* *Jenter* (1994)
* *Rumba med Gunn (1-2-3)* (1994)
* *Ba-ba-ba* (1994)
* *Jenter* (1994), med Poul Krebs
* *Pen* (1995)
* *Vårt korps* (1996)
* *Selvfølgelig* (1996)
* *[[Gym (EP)|Gym]]* (1996)
* *[[To fulle menn]]* (1997)
* *Slå meg på* (1998)
* *14 kvinner* (1998)
* *Festen* (2006)
* *Her er sommerhiten* (2013)
* *Syk* (2013)
* *Slakt* (2016)
* *Oslo by*(2016)
* *Mirakel* (2017)
* *Det går fint* (2018)

### Svæveru’
* *Svæveru's siste skrik* (1985)

### De 1000 hjem
* *Hundesangen/Veien i mitt liv* (1989)

### Deltar på
* Kainos: *[[Kainos (album)|Kainos]]* (1978)
* Kainos: *[[Tolvte time]]* (1980)
* Petter Samuelsen: *[[Autumn 92]]* (1992)
* Forum for norsk musikk 1993: *[[Nå får det være norsk]]* (1993)
* Sonet: *[[Sonet,.. tør der andre tviler]]* (1993)
* Poul Krebs: *Sådan nogen som os* (1995)
* Posten: *[[Postens landeplager]]* (1995)
* Beat: *[[Definitivt Beat Volume 1]]* (1995)
* Beat: *[[10 år med Beat og norsk rock]]* (1995)
* Trøste & Bære: *[[Rotfylt ungdom]]* (1995)
* Poul Krebs: *[[Små sensationer]]* (1995)
* VG: *[[På gang 44]]* (1995)
* The Record Collection: *[[More Music 8]]* (1996)
* Poul Krebs: *Sådan nogen som os* (1996)
* Beat: *[[Definitivt Beat Nr. 5 &ndash; 96]]* (1996)
* Hymn: *[[Har en drøm &ndash; 17 norske instrumentale ballader]]* (1996)
* Tiffany Band: *[[Kil, kil, kil]]* (1996)
* Polydor: *[[Norsk gull! Topplag med 20 norske artister]]* (1996)
* Sony Music: *[[Gullklassikere IV]]* (1997)
* Trøste & Bære: *[[Greitest Hits]]* (1997)
* Egmont Music Club: *[[Det beste av norsk musikk &ndash; Presentasjons-CD]]* (1998)
* Egmont Music Club: *[[Det beste av norsk musikk 1994&ndash;1998]]* (1998)
* Polydor: *[[Her kommer Norge! Let's Do It! &ndash; Det offisielle norske VM-albumet]]* (1998)
* NRK P2/Columbia: *[[Broom-Broom &ndash; Lørdagsbarnetimen 75 år]]* (1999)
* Arcade: *[[Summer Party]]* (1999)
* Roy Willy Olsen: *[[Du bli'kke rost før du er borte vekk &ndash; Sanger av Roy Willy Olsen]]* (2000)
* MilliGram/Universal Music: *[[Caspers barnefavoritter 3]]* (2000)
* Trond Granlund: *[[Østkantfolk (album)|Østkantfolk]]* (2000)
* Universal Music: *[[Musikk tel arbe' (album)|Musikk tel arbe'<nowiki/>]]* (2001)
* Jonas Fjeld: *[[Tidevann (album)|Tidevann]]* (2001)
* Morris: *Tønsberg/Sola* (2002)
* Ingrid Bjørnov: *[[Eskorteservice]]* (2002)
* MilliGram/Universal Music: *[[Caspers barnefavoritter 4]]* (2002)
* Morris: *[[Ingen ringere enn...]]* (2002)
* Frelsesarmeen: *[[Stolpesko (album)|Stolpesko]]* (2002)
* Geir Ødegården: *[[Gamle jenter!]]* (2003)
* Vidar Sandbeck-hyllest: *[[Gull i fra grønne skoger]]* (2003)
* Universal Music: *[[Våre beste vinterlåter]]* (2003)
* Unidisc: *[[Norsk musikk i 100 &ndash; Vol 6: Norsk på norsk]]* (2005)
* Joachim Nielsen-hyllest: *[[Det beste til meg og mine venner]]* (2005)
* Jonas Fjeld: *[[Mårrakvist]]* (2006)
* HoneyMilk: *[[In Glorious Mono]]* (2006)
* Universal Music: *[[Låvedans (album)|Låvedans]]* (2007)
* Medium Kitchen: *Union Park* (2007)
* Trond-Viggo Torgersen: *[[De du kan + Noe nytt & Noe rart]]* (2007)
* Medium Kitchen: *[[Union Park]]* (2007)
* Universal Music: *[[96% låvedans 2]]* (2007)
* McMusic: *[[Norske allsangfavoritter]]* (2007)
* Poul Krebs: *[[Signatur (Poul Krebs-album)|Signatur]]* (2007)
* Universal Music: *[[Landeplage (album)|Landeplage]]* (2008)
* McMusic: *[[Norsk visesang i 50 år]]* (2008)
* McMusic: *[[Sløv i skyggen &ndash; den store norske sommerplata]]* (2008)
* Universal Music: *[[Natteravnene i Oslo og Akershus &ndash; Norske artister synger natten inn]]* (2008)
* Universal Music: *[[Natteravnene i Bergen Sentrum &ndash; Norske artister synger natten inn]]* (2008)
* Trøste & Bære: *[[Drita full før Drøbaksundet]]* (2009)
* Barneselskapet: *[[Barnas allsangfavoritter]]* (2009)
* Sony Music: *[[Ljuva danska sånger]]* (2010)
* Universal Music: *[[Tidenes beste norske akustiske sanger]]* (2011)
* Jonas Fjeld: *[[Hjemmeseier]]* (2011)
* Babel Fish: *[[Come Closer &ndash; The Best of Babel Fish]]* (2011)
* Farmer Jason and Buddies: *[[Nature James]]* (2012)
* Jonas Fjeld: *[[De beste &ndash; 60 år i livet &ndash; 40 år på veien]]* (2012)
* ESS Engros: *[[Ludo Kids &ndash; Ut på tur, aldri sur]]* (2013)
* Maria Arredondo: *[[Heime nå]]* (2013)
* Universal Music: *[[Tidløse sommerslagere]]* (2013)
* Der Hörverlag: *[[Hört Mal her!]]* (2013)
* Jonas Fjeld & Chatham County Line: *[[Western Harmonies]]* (2013)
* ESS Engros: *[[Nattønsker &ndash; 22 sanger for de små timer]]* (2014)
* ESS Engros: *[[Landeveisrock &ndash; 22 norske låter for veien]]* (2014)
* Raga Rockers-hyllest: *[[Sannhet på boks &ndash; en hyllest til Raga Rockers]]* (2015)
* Petter Samuelsen: *[[Songwriting (Petter Samuelsen-album)|Songwriting]]* (2017)
* Petter Samuelsen: *[[Songwriting 2]]* (2017)

## Bibliografi
### Kriminalromaner
* 1997: *[[Flaggermusmannen (bok)|Flaggermusmannen]]*
* 1998: *[[Kakerlakkene]]*
* 2000: *[[Rødstrupe (bok)|Rødstrupe]]*
* 2002: *[[Sorgenfri (bok)|Sorgenfri]]*
* 2003: *[[Marekors (bok)|Marekors]]*
* 2005: *[[Frelseren]]*
* 2007: *[[Snømannen]]*
* 2007: *[[Det hvite hotellet]]*
* 2008: *[[Hodejegerne (roman)|Hodejegerne]]*
* 2009: *[[Panserhjerte (bok)|Panserhjerte]]*
* 2011: *[[Gjenferd (bok)|Gjenferd]]*
* 2013: *[[Politi (bok)|Politi]]*
* 2014: *[[Sønnen (Jo Nesbø)|Sønnen]]*
* 2015: *[[Blod på snø]]*
* 2015: *[[Mere blod]]*
* 2017: *[[Tørst (bok)|Tørst]]*
* 2018: *[[Macbeth (Jo Nesbø)|Macbeth]]*
* 2019: *[[Kniv (bok)|Kniv]]*
* 2020: *[[Kongeriket (bok)|Kongeriket]]*
* 2021: *Sjalusimannen og andre fortellinger*
* 2021: *Rotteøya og andre fortellinger*
* 2022: *Blodmåne*
* 2023: *Natthuset*
* 2024: *Kongeriket 2: Kongen av Os*
* 2025: *Minnesota*

### Barnebøker
* 2007: *[[Doktor Proktors prompepulver]]*
* 2008: *[[Doktor Proktors tidsbadekar]]*
* 2010: *[[Doktor Proktor og verdens undergang. Kanskje]]*
* 2012: *[[Doktor Proktor og det store gullrøveriet]]*
* 2016: *[[Kan Doktor Proktor redde jula?]]*

### Annet
* 2001: *[[Karusellmusikk (novellesamling)]]*
* 1999: *[[Stemmer fra Balkan / Atten dager i mai]]* (med Espen Søbye)

Alle kriminalromanene til Jo Nesbø frem til 2013 handler om førstebetjent Harry Hole, med unntak av *[[Hodejegerne (roman)|Hodejegerne]]*, hvor hovedpersonen er Roger Brown, *Sønnen* der Simon Kefas er etterforsker, *[[Blod på snø]]* om leiemordere Olav Johansen, *[[Mere blod (jo nesbø)|Mere blod]]* om pusheren Jon Hansen og *[[Det hvite hotellet (jo nesbø)|Det hvite hotellet]]* der overskuddet av boksalget gikk til Redd Barna.

## Priser
* 1997: Rivertonprisen, for Flaggermusmannen
* 1998: Glassnøkkelen, for Flaggermusmannen
* 2000: Bokhandlerprisen, for Rødstrupe
* 2002: Mads Wiel Nygaards legat 
* 2004: Tidenes beste norske krimroman, kåring i Nitimen, for Rødstrupe
* 2007: Bokhandlerprisen, for Snømannen
* 2007: Den norske leserprisen, for Snømannen
* 2008: Den norske leserprisen, for Hodejegerne
* 2009: Palle Rosenkrantz-prisen, for Panserhjerte
* 2013: Årets Peer Gynt
* 2016: Rivertonklubbens ærespris
* 2019: Rivertonprisen, for Kniv
* 2022: Gullkniven 

## Referanser


## Eksterne lenker
* 
* 
* 
*  NRK: Lydfil med Jo Nesbø